Jünger

Jüngrid olid Uues Testamendis kirjeldatud Jeesuse lähimad õpilased, kes levitasid tema õpetust.

 Termini seletus 
Sõna jünger pärineb kreekakeelsest sõnast μαθητής ning tähendab õpilast, õpetaja või meistri järgijat. Piiblis viitab see termin kaheteistkümnele kõige lähemale Jeesuse järgijale ja õpilasele (apostlid). Jeesus valis 12 apostlit välja rahva hulgast. Neid nimetatakse ka saadetuteks. Kõik 12 apostlit (nende hilisem nimetus) olid jüngrid, ent kõikidest jüngritest ei saanud apostleid. Jeesus valis tõenäoliselt kaksteist jüngrit just sellepärast, et esindada Iisraeli kahtteistkümmet tähtsat suguvõsa. Jüngritele viidatakse Uues Testamendis 261 korda, peamiselt Apostlite Tegudes.

 Jüngerlus 
Jüngerlust iseloomustab elulise suhte loomine Jeesusega. Jüngriks saab inimene, keda Jeesus selleks kutsub. Jeesus kutsus end järgima inimesi nende sotsiaalsest, religioossest, etnilistest taustast ja soost olenemata. Jeesuse kutse jüngerlusse eeldas kutsutaval oma senise elu mahajätmist (perekond, elukutse). Jüngriks saamine andis inimese elule uue tulevikuväljavaate. Jüngerlus jagunes erinevatesse suurematesse ja väiksematesse gruppidesse. Suuremates järgijate gruppides oli suurema tõenäosusega ka naisi.

 Naisjüngrid 
Reeglina esines naisjüngreid suuremates järgijategruppides, kes polnud Jeesusele niivõrd lähedased. Kuid esineb ka neid, kes pärast seda, kui Jeesus neid tervendas, teda ja 12 apostlit järgima hakkasid. Naisjüngrid olid erilised nähtused 1. sajandi Palestiinas. Rühm naisi järgnes Jeesusele Jeruusalemma ning nad olid tema ristilöömise tunnistajateks. Hiljem olid nad esimesed, kes avastasid, et haud, kuhu Jeesus maeti, oli tühi. Uues Testamendis on juttu naisjüngrist nimega Tabiita, kelle apostel Peetrus surnuist üles äratas. Tabiita tegi häid tegusid ja jagas palju almuseid (Ap. 9:36–41). Tema nimi tähendab Piibli erinevate tõlgete järgi hirve või gaselli.

 Apostlid 
Matteuse 10:2–4Markuse 3:16–19Luuka 6:13–16Apostlite teod 1:13Siimon, nimetatud PeetruseksSiimon, pandi nimeks PeetrusSiimon, nimetatakse ka PeetruseksPeetrusAndreas, Peetruse vendJaakobus, Sebedeuse poegAndreas, Peetruse vendJohannesJaakobus, Sebedeuse poegJohannes, Jaakobuse vendJaakobusJaakobusJohannes, Jaakobuse vendAndreasJohannesAndreasFilippusFilippusFilippusFilippusBartholomeusBartolomeusBartolomeusToomasToomasMatteusMatteusBartolomeusTölner MatteusToomaToomaMatteusJaakobus, Alfeuse poegJaakobus, Alfeuse poegJaakobus, Alfeuse poegJaakobus, Alfeuse poegTaddeusTaddeusSiimon, kutsutakse Selooteseksseloot SiimonSiimon KananaiosSiimon KananaiosJuuda, Jaakobuse poegJuudas, Jaakobuse poegJuudas Iskariot, äraandjaJuudas Iskariot, äraandjaJuuda Iskariot, äraandja

 Viited 

 Kirjandus 
 The Anchor Bible Dictionary: Volume 2. New York: Doubleday. 1992.
 Dictionary of Jesus and the Gospels. Inglismaa: InterVarsity Press. 1992. Lk 178–179.
 David F. Ford. Teoloogia. Tartu Ülikooli Kirjastus. 2013. Lk 121.
 Theological Dictionary of the New Testament. William B. Eerdemans Publishing Company. 1985. Lk 555–556.

Kategooria:Jeesus
Kategooria:Uus testament